Թումոն արտադպրոցական ուսումնական նոր միջավայր է, որտեղ 12-18 տարեկան հազարավոր պատանիներ ուսանում են սեփական հանձնառությամբ: Մասնագիտացված դասընթացները, դասախոսություններն ու միջոցառումները ուսանողներին հնարավորություն են տալիս կիրառել իրենց գիտելիքներն ու հմտությունները նաև առօրյա կյանքում: Նշենք նաև, որ Թումոն շահույթ չհետապնդող կազմակերպություն է: Ծրագրին մասնակցելն անվճար է և բաց բոլոր տեղացի պատանիների համար: Սկսած 2011թ.-ից Թումոն հազարավոր պատանիների տրամադրում է յուրօրինակ ուսումնական փորձառություն: